
ԱԶԳԱԳՐԱԿԱՆ ՏԵՂԵԿՈՒԹՅՈՒՆՆԵՐ 
ՓԱՎՍՏՈՍ ԲՈԻԶԱՆԳԻ «2ԱՅՈՑ ՊԱՏՄՈՒԹՅՈՒՆ» ԵՐԿՈՒՄ 

ՌԱՖԻԿ ՆԱ2ԱՊԵՏՅԱՆ 

Ր-ՆՐ/// դարերի հայ բազմահարուստ պատմագրության ազգաբաևակաե ուսում¬ 
նասիրությունը կարող է բացահայաել մեր ժողովրդի անցյալ կյանքը, ոգին, կենցա¬ 
ղագրական ողջ պատկերը։ Այդ տեսակետից ուշագրավ է V դ. ամենանշանավոր 
պատմագիրներից Փավստոս Բուզանդի «Պատմություն Հայոց» կամ «Բուզանդարան 
պատմությունը» խորագիրը կրող երկը, որ պարունակում է ազգագրական աոատ 
նյութ՝ 330-387թթ. միջհ ընկած ժամանակաշրջանի ՝ Տրդատի որդի ն հաջորդ Խոս¬ 
քով Կոտակից սկսած մինչե Հայաստանի բաժանումը Սասանյան Պարսկաստանի ու 
Բյուզանդիայի միջհ 1 ։ Այն բացառիկ տեղ ն արժեք ունի հայ պատմագրության մեջ։ 
ճշմարտապատում ու եզակի սկզբնաղբյուր է ոչ միայն Հայաստանի, այլն Մերձավոր 
Արեելքի երկրների, մասնավորապես Սասանյան Իրանի ն Բյուգանդական կայս¬ 
րության պատմության ու մշակույթի ուսումնասիրության համար։ Պատմության 
բնագիրը հրաաարակվել է մի քանի անգամ։ Աշխարհաբար թարգմանությունն իրա¬ 
կանացրել է Սա. Մալխասյանցը 2 : 

Բուզանդի պատմությունը բաժանվում է վեց դպրությունների կամ գլուխների, ո– 
րոնցից, սակայն, մեզ են հասել չորսը ՝ աոաջին երկու գլուխները չկան, պատմությու¬ 
նը սկսվում է 3-րդ դպրությունից ն ավարտվում վեցերորդով։ ժամանակագրական 
առումով Բուզանդի երկը շարունակվում է այնտեղից, ուր վերջանում է Ագաթանգե֊ 
դոսի պատմությունը։ Բուզանդի երկը, փաստորեն, աոաջին փորձն էր հայ պատ¬ 
մագրության մեջ գրելու իրադարձություններով լի մի ժամանակաշրջանի ամբողջա¬ 
կան պատմությունն իր ամենաբազմազան կողմերով։ Գրավոր աղբյուրների բացա¬ 
կայության պայմաններում, բնականաբար, նա պետք է դիմեր նան բանավոր ավան¬ 
դությանը։ 

V դարում ապրող մարդկանց հիշողության մեջ ավանդաբար շարունակել են 
պահպանվել IV դ. պատմական ե մշակութակենցաղային հարցերին վերաբերող 
շատ ավանդություններ, որոնցից, անշուշտ, օգտվել է Փավստոս Բուզանդը։ Սա. 
Մալխասյանցը հեղինակի հայ լինելը հաստատող փաստարկներ բերելիս նշում է 
այն հանգամանքը, որ Բուզանդի պատմության 

համար աղբյուր են ծառայել ժողովրդական ավանդությունները կամ վեպը, շեշ– 


1 Տե ս Փաւսւռոսի Բուգանդացւո Պատմութիւն Հայոց, գենետիկ, 1832, Փաւառոսի Բիպաերլացւո 
Պատմութիւն Հայոց, Թիֆլիս, 1912։ 

2 ՏեսՓավսւռոս Բո ւզանդ. Հայոց պատմություն, թարգմանությունը ե ծանոթագրությունները 
Ստ. Մալխասյանցի, Երևան, 1987(երկիցբերվող մեջբերումներն այս հրատարակությունից են)։ 

լռում է, որ նա ժամանակակից չէ այն անցքերին, որոնցից ձևավորվել են ավանդութ¬ 
յունները կամ վեպը, դրանք նա լսել է ժողովրդից, այս կամ այն ծերունու կամ գուսա¬ 
նի բերանից ու գրի առեք։ Այս առթիվ Մ. Աբեդյանը հետևյալն է գրում «Կասկած չկա, 
որ վՓավստոսիվ գրքի գլխավոր ադբյուրները եղել են ավանդական զրույցներ, 
լեգենդաներ, վեպեր և նույնիսկ երգեր... իր իմացածների և բերանացի պատմածների 
ու լսածների հիման վրա նա հորինել է իր գիրքը ՝ անխտիր գրելով ինչ որ գիտեր, 
լինի առասպել, թե իրական պատմական եղելություն...»։ Այնուհետև շարունակելով 
իր միտքը ՝ ավելացնում է. «Նա մեր միակ հնագույն մատենագիրն է, որի գրվածքի 
մեջ, որ ծագում է ֆոլկլորից, ընդարձակ չափերով անդրադարձած է մեր ժողովրդի, 
առանձնապես ազնվականության ներքին կյանքի իրական պատկերը, նրա 
բարոյական, կրոնական ու քաղաքական հայացքն իրերի վրա, նրա բնավորության 
որոշ գծեր, հայրենասիրությունը, սոցիալական վիճակը, նույնիսկ սովորույթները, 
կենցաղը, հավատալիքները և այլն։ Փավստոսի պատմած ամեն մի միջադեպ 
ներկայացնում է այդ կյանքի շատ կողմերը միաժամանակ» 3 4 ։ Հետևաբար, նրան կա¬ 
րելի է համարել բանահավաքչության սկզբնավորող, պատմական ավանդություննե¬ 
րի, զրույցների և վեպերի հավաքող, որոնց մեջ բուն պատմական տարրերը ճոխաց¬ 
վել են, զարդարվել ժողովրդական առասպելներով։ 

Ինչպես ասվեց, Փավստոս Բուզանդի «Հայոց պատմությունը» հարուստ է ազգագ¬ 
րական մեծարժեք նյութերով։ Դրանք բազմաթիվ ու տարաբնույթ են և ընդգրկում են 
հայ ազգագրության գրեթե բոլոր ոլորտները ՝ տնտեսական կենցաղի, նյութական 
մշակույթի, ընտանեկան-հասարակական կենցաղի, հոգևոր մշակույթի շատ կողմեր։ 
Վաղ միջնադարյան հայության տնտեսական զբաղմունքներից արտացոլվել են դաշ– 
տամշակության, այգեգործության, անտառատնկման, մրգերի, անասնապահության, 
ձկնորսության, որսորդության, արհեստագործության, ժողովրդական 
փոխադրամիջոցների ե այլն, նյութական մշակույթից՝ տարազի, շենքերի, վրաննե¬ 
րի, ուտեստի վերաբերյալ հաղորդումներ։ Առանձնապես ուշագրավ են հայ ժողովր¬ 
դի սոցիալական հարցերի ՝ ընտանեկան կենցաղի, արյունամերձ ընտանիքների 
խմբերի, դրանց իրավահարաբերությունների, հուղարկավորության ծեսերի, հայոց 
ազգակցական համակարգի, հյուրընկալման, պետական կառավարման 
համակարգի, ռազմական գործի, տոնածիսական համալիրների, հավատալիքների 
ու հեթանոսական պաշտամունքային դրսևորումների, կրոնական համակարգի և 
այլնին վերաբերող հավաստի ու արժեքավոր տեղեկությունները։ 

1. Տնաեսակաև կենցաղ։ 

1.1. Դաշտամշակոնթյրւնե։ Այգեգործություն։ Պատմագիրը բավական հա¬ 
րուստ տեղեկություններ է հաղորդում հատկապես դաշտամշակության 


3 Տես Փավստոս Բուզանդ. Հայոց պատմություն, թարգմանությունը, ներածությունը ե 
ծանոթագրություններն ակադեմիկոս Սա. Մալխասյաևցի, Երևան, 1968, էջ 29։ 

4 Տես Մ. Ա բ ե ղյ ա ե. Հայոց հին գրականության պատմություն, գիրք աոաջին (սկզբից մինչև X 
դար).– Մ. Աբ եղ յ ա ն. Երկեր, հ. Գ, Երևան, 1968, էջ 193-195։ 

և այգեգործության մասին։ Բուզանդնիր գրքի հենց սկզբում մեծարելով եսոսրով Կո¬ 
տակի թագավորության շրջանը (330-338) ե Մ. Գրիգոր Լուսավորչի որդի Մեծն 
Վրթանեսի քահանայապետությունը ՝ հիացմունքով գրում է. «Սրանց տարիներին ա– 
ճեցին ու բազմացան խաղաղություն ե շենություն, մարդաշատություն ե առողջութ¬ 
յուն, պտղաբերություն, առատություն ե գործի հաջողություն հ աստվածային մեծ 
պաշտամունքը ե աստվածահաճո բարի վարք։ Այն դարում ծաղկում էին նան իրա¬ 
վունքն ու արդարությունը» (III դպր., գլ. Գ, էջ 15)։ Խոսելով կաթողիկոս ընտրված 
Ներսես Մեծի բարի գործերի մասին ՝ գրում է, թե նրա օրոք ամենքը ՝ հողագործը, շի¬ 
նարարը, եռանդով իրենց գործն էին անում «Բույսը աճեցրեց հնձող մշակը, սերմա– 
նողներին գործակից դաոնալով և առատ արդյունք համբարեց արքայության շտեմա¬ 
րաններում» (IVդպր., գլ. Դ, էջ 119)։ Պատմագիրն արձանագրել է ոռոգման համա¬ 
կարգով ցորենի մշակումը, նրա նկատմամբ տարվող խնամքը, նրա մեջ աճող որոմի 
ոչնչացումը։ Նա գրում է. «Այդ աշխատանքները կշարունակվի մինչն հունձքի ժամա¬ 
նակը, երբ ցորենի բերքը հնձում ու ժողովում են արքայական շտեմարաններում...» 
(IVդպր., գլ. ԺԳ, էջ 178-179)։ Փոխաբերական իմաստով նա գրում է. «Նրանց մշակող 
ձեոներով շատ պտղաբեր, շահավետ ն օգտավետ տունկեր կտնկվին հոգնոր պար¬ 
տեզում ն աստծուց կօրհնվին» (III դպր., գլ. Ե, էջ 23)։ «Մեծ վայելուչ, քաջաբեր լի 
պտղով» այգիների մասին Բուզանդի մոտ շատ հիշատակություններ կան. «Մի ան¬ 
գամ Հոհանը անցնում էր մեկի այգիների մոտով, այգիները հետելու ժամանակն էր։ 
Մի մարդ այգու ներսից ձայն տվեց նրան ու ասաց. «Տեր եպիսկոպոս օրհնիր մեզ ու 
մեր այգիները» (Vդպր., գլ. Թ, էջ 409)։ Մի այլ առիթով ցավով է փաստում, թե պատե¬ 
րազմական գործողությունների վայր դարձած Հայաստանում «շատ արտեր անմշակ 
են մնացել, շատ այգիներ խոպանացել են...» (IV դպր., գլ. ժ, էջ 161)։ 

Այգեգործությանը, մասնավորապես, խաղողագործությանն անդրադառնալիս 
իբրե երազ, տեսիըք, գրում է. «...մի մեծ վայելուչ այգի, առատ պտոպներով լի. երեք 
խոզ ընկել էին այգին, մտել ու ապականում, փորփրում էին այգին։ Վազների տակ 
շատ տեղ գետինը փորում էին, վազներն արմատախիլ անում, հողով հանդերձ դուրս 
էին հանում, քարուքանդ էին անում։ Այգեպանները եկել աշխատում էին, բայց չէին 
կարողանում վնասարար խոզերը այգուց դուրս անել...» (IVդպր., գլ. Ը, էջ 153)։ Ակ¬ 
նարկներ ունի մառանում պահվող գինու կարասների մասին. «Աղքատասեր Խաղ ե– 
պիսկոպոսը օգնում էր աղքատներին ե դատարկում էր բոլոր կճուճներն ու ամաննե¬ 
րը, մառանի բոլոր կարասները աղքատներին բաժանելով՝ մյուս օրը գնում տեսնում 
էր, որ նրանք նորից լցվել են...» (IV դպր., գլ. ԺԲ, էջ 171)։ 

Բուզանդն ուշագրավ հաղորդում ունի մինչն օրս պահպանվող 1սոսրովակերտ 
(1սոսրովի) անտառի հիմնման մասին. «Եվ հրաման տվեց Բուտով Կոտակ թագա¬ 
վորն իր զորավարին (Վաչե սպարապետին)՝ երկրից բազմաթիվ մշակներ հանել, 
անտառներից վայրի կաղնի բերել ու տնկել Այըարատյան գավառում՝ սկսելով ար¬ 
քունի ամուր բերդից, որին ասում են Դառնի, մինչ Մեծամորի դաշտը, այն բլուրը, որ 

կոչվում է Դվին և գտնվում է Արտւսշւստ մեծ քաղաքի հյուսիսային կողմում։ Եվ 
այսպես մերի (անաաո) տնկեցին գետի ընթացքով դեպի ներքե, մինչն Տիկնունի ւս– 
պարանքը։ Նա այս անտառը կոչեց Տաճար մայրի։ Մի ուրիշ անաաո էլ տնկեցին 
նրանից դեպի հարավ, եղեգնուտի եզերքով, ն ամբողջ դաշտը լցրին կաղնի անկով, 
սրա անունն էլ դրին էսոսրովակերա։ Նույն տեղում շինեցին նան արքունական ա– 
պարանքներ։ Երկու անտառներն էլ պարիսպներով փակեցին, առանց իրար հետ 
կցելու, անցուդարձի ճանապարհի համար։ Անտառն աճեց ու բարձրացավ։ Հետո 
թագավորը հրամայեց ամեն տեսակ երեներ (որսի կենդանիներ) ու գազաններ հա¬ 
վաքել ու լցնել պարսպապատված տեղերը, որպեսզի նրա թագավորության որսի ՝ 
զբոսանքի ե ուրախության տեղեր դաոնան։ Վաչե զորավարն անմիջապես կատարեց 
թագավորի ասածները» (IIIդպր., գլ. Ը, էջ 33)։ 

1.2. Անասնապահություն։ Պատմության մեջ համառոտ ակնարկ կա անասնապա¬ 
հության մասին։ Պատմիչը հիշատակում է եզների ե ցիռերի (վայրի էշ, ընտանի էշից 
ավելի մեծ, արծաթամոխրագույն մազերով) մասին (IVդպր., գլ. ԺԳ, էջ 177), ոչխարի 
հոտն էլ «խաշինք» է անվանել, «հովիվները անջատվեցին իրենց հոտերից ե խաշինք¬ 
ները ցրվեցին» (IV դպր., գլ. Ե, էջ 143) կամ՝ «...Ուր որ այդ խաշինքը տանում եք՝ 
հովվին էլ նրա հետ տարեք, պետք չէ որ հովիվը իր խաշինքը թոդնե, այլ պետք է իր 
կյանքը զոհե ոչխարների համար» (IVդպր., գլ. ԾԵ, էջ 267)։ 

Ինչպես ժողովրդական տնտեսության կարիքների, այնպես էլ հատկապես ռազ¬ 
մական նպատակների համար Հայկական բարձրավանդակում առաջնակարգ տեղ է 
գրավել ձիաբուծությունը։ Վաղ միջնադարյան Հայաստանը Առաջավոր Ասիայում ե 
Կովկասում հայտնի էր իր հռչակավոր այրուձիով՝ հեծելազորով, որը հաճախ մաս¬ 
նակցում էր հարևան կամ դաշնակից երկրների վարած պատերազմներին։ Բուզան– 
դից տեղեկանում ենք, որ ինչպես արքունի տունը, այնպես էլ յուրաքանչյուր աոան¬ 
ձին «աշխարհատեր» նախարար, համաձայն «Գահնամակի», պահում էր նախատես¬ 
ված քանակից ոչ պակաս թվով այրուձի։ 10 հազար ե ավելի այրուձի (հեծյալ) տրա¬ 
մադրողները կոչվում էին «բյուրավոր», իսկ հազար ն ավելի հանողները ՝ «հազարա¬ 
վոր» 5 (IIIդպր., զլ. Թ, էջ 35)։ Մի այլ տեղ էլ գրում է, թե «Հայոց Վասակ սպարապետը 
արքայի հրամանով զորահանդես հանեց «վաթսուն բյուր հեծյալ, լավ զինված նիզա¬ 
կավոր զինվոր, միասիրտ, միաբան, հավատարիմ մարդիկ» (IVդպր., զլ. ԻԱ, էջ 215)։ 

Ըստ պատմիչի տեղեկության ՝ Հայկական լեռնաշխարհի ավարառուների 
մեջ ձին մեծ տեղ է գրավել, հատկապես ռազմական տուգանքների ու 
տուրքերի, «նվերների» առաջնահերթ պահանջը ներկայացվում էր հայ¬ 
կական ձիու նկատմամբ։ Բնորոշ է Բուզանդի վկայությունն այն մասին, թե 


5 Ամեե մի նախարար, իր կալվածքում իր ծախսով պահում էր հեծելազոր, որին առաջնորդում էր 
պատերազմների ժամանակ, երր նրան հրավիրում էր թագավորը։ Այսպես. Սյունյաց իշխանը 19.400 
հեծելազոր ուներ, Կադմյանիշխանը ՝ 13.200. սրանք «բյուրավորներն» էին, հետո զալիս էին տասներեք 
իշխան, որոնք ունեին 1000 և ավելի հեծելազոր, սրանք էլ «հազարավորներն» էին։ Սրանց հաջորդում են 
ուրիշ շատ իշխաններ՝ 500-50 հեծելազորով կտես Հ. Շահխաթունեանց. Ստորազրութիւն 
կաթոդիկէ էջմիածնի, Բ, էջմիածին, 1842, էջ 58-59, Տ. ճոօտզ. ճրաօտաւ տ 3110 x 7 ւՕշւաօաւա. ՏրօտՋո, 
1971, շ. 251)։ 

ինչպես Տիրսւևթագավորի «հռչակավոր «ճարտուկ, ճանճկեն» 5 ձիու առիթով, որը որ¬ 
պես «նվեր» է պահանջում պարսից բռնակալ Շապուհ Վարազը (Ատը պա տա կանի 
մարզպանը) ե մերժվում, որի պատճառով նա պատերազմի հրահրեց 
Պարսկաստանին՝ ընդդեմ Հայաստանի (III դպր., զլ. Ի, էջ 79-85)։ Այդ նույն տեդում 
հիշատակվում է, որ «Տիրան թագավորը մի ձի ուներ, որի վրա բոլորը զարմանում 
էին։ Այդ ձին մուգ շագանակագույն ե պուտպուտիկ էր, քաջությամբ լի, հոյակապ 
տեսքով, բոլոր ձիերից մեծ ն բարձր, բոլորից զանազանվում էր աննման գեղեցկութ¬ 
յամբ, որի նման ուրիշը չկար» (IIIդպր., զլ. Ի, էջ 79)։ Միշտ էլ հայկական ձիու նկատ¬ 
մամբ պարսից արքունիքում մեծ պահանջարկ է զգացվել։ Այսպես, երբ պարսից բա¬ 
նակի լրտեսները (հրամանատարը դավաճան Մերուժան Արծրունին էր) տեղեկա¬ 
նում են հայոց զորավար Մանվել Մամիկոնյանի բանակի ն նրա ձիերի Բազրեանդի 
գավառի Բազ ավան ավանում գտնվելու վայրի մասին, դավաճան Մերուժան Արծ– 
րունին ուրախ-ուրախ պարծենալով ասում է հայոց բանակի երամակը խլելու 
մտադրության մասին ե շտապ արշավում է երամակի գտնվելու վայրը, բայց իզուր 
(V դպր., զլ. 1 Ա Գ, էջ 383)։ Ի դեպ, պատմիչը անվարժ, կամակոր ձիուն անվանել է 
տրմոււլ (Vդպր., զլ. էսԳ, էջ 389)։ 

1.3. Ձկնորսություն։ Բուզանդի երկում ուշագրավ է պետական ձկնորսարանի ու 
ձկնորսության մասին ակնարկը։ Հիշատակվում է Աոեստ ավանում Բերկրի փոքր 
գետակի վրա արքունական ձկնորսարանը (IIIդպր., զլ. Ը, էջ 35)։ Այն գտնվում է Վա¬ 
նա լճի հյուսիս-արնեըբում, որտեղ լճից ձկներն արուների ուղեկցությամբ գնում են 
ձկնկիթ թափելու, որի ժամանակ էլ նրանց որսում են մեծ քանակությամբ ե ադելով 
վաճառքի հանում (խոսքը Վանի հայտնի տառեխ ձկան մասին է)։ «Արքունի» բառը 
ցույց է տալիս, որ այդ ձկնորսարանը Արշակունի թագավորների սեփականությունն 
էր, որոնք որոշ տուրք էին ստանում որսալու իրավունք տալու համար (ծանոթ. 24, էջ 
422)։ Երկում ակնարկ կա Վանա լճի ձկան առատության ե անգամ «մեծ կուտակնե¬ 
րով» ՝ մեծ քանակությամբ Ադթամար կղզին թափվելու մասին (IV դպր., գլ. Զ, էջ 147)։ 
Մեկ այլ առիթով բերում է ճգնավոր երանելի սուրբ Եպիփանի անեծքը ՝ կապված 
ձկան համար երկու եղբայրների ողբերգական կովի դեպքի հետ, ըստ որի ՝ «Մամու– 
շեդ գետի մոտ մի աղբյուր կար, որի ակունքից շատ ձուկ էր դուրս գալիս, ն շատ 
մարդիկ այդ ձկները բռնում օգտվում էին։ Մի անգամ երկու եղբայր ձկան պատճա¬ 
ռով իրար հետ կռվեցին, ե մեկը մյուսին սպանեց։ Երբ Եպիփանը այս բանը լսեց՝ ա– 
սաց. «Այսուհետե ոչ ոք այստեղից ձուկ չուտե»։ Եվ իսկույն այդ տեղի ձուկը դառնա¬ 
ցավ, լեդիի նման դաոնալով մինչե այսօր, և ոչ ոք մինչն այսօր այդ տեղից ձուկ չէ որ¬ 
սում» (Vդպր., գլ. Իէ, էջ 339)։ 

1.4. Որսորդություն։ Վաղ միջնադարյան Հայաստանում ազնվականական 


6 «ճարտուկ» պահլավերեն րաո է, որ նշանակում է «բծավոր սպիտակ գույնով որ է ճանճկեն», սևի 
զարնող գույն, կարմրավուն ձի, կարմրի զարևող, մուգ շագանակագույն (Հր. Աճաոյան. Հայերեն 
արմատական բառարան, III, Երևան, 1977, էջ 194)։ «ճանճկեն», ճանճի բառից, նշանակում է ճանճի 
նման մանր սև բծեր ունեցող, խայտաբղետ ճանճաճերմակ (ժամանակակից հայոց լեզվի 
բացատրական բառարան, հ. III (Կ-Մ), Երևան, 1974, էջ 437)։ 



90 Ռաֆիկ Նահապետյան 

կենցաղում զինավարժության հետ սիրված զբաղմունքներից է եղել նան որսորդութ¬ 
յունը, որ մանավանդ խաղաղ պայմաններում կատարվել է աոանձին հանդիսավո¬ 
րությամբ. այդ նպատակով էր, որ հայ Արշակունիները, նաև հետագա դարերում մեծ 
ուշադրություն է դարձվել արհեստական անտառներ տնկելու և աճեցնելու գործին։ 
Ինչպես վերն ասվեց, հայ արքունիքում մտահոգված էին որսի արգելանոցներ ստեղ¬ 
ծելու, այլ վայրերից այնտեղ տարբեր տեսակի վայրի կենդանիներ բերելու և բազ¬ 
մացնելու խնդիրներով։ 

Նման արգելանոցները վերնախավի կողմից վերցվում էին խիստ հսկողության 
տակ։ Հաճախ դրանդում ընդունում էին պատվավոր հյուրերի և որս անում։ Համա¬ 
տեղ որս անելու ուշագրավ նկարագիր է թողել Փ. Բուզանդը հայոց Տիրան թագավո¬ 
րի կողմից պարսից Վարազ Շապուհին (Ատրպատականի մարզպանին) հյուրընկա¬ 
լելու մասին խոսելիս. «Մեզ մոտ եկող հյուրերին հարկավոր է զվարճացնել ե ուրա¬ 
խացնել որսերով, - ասում է հայոց Տիրան արքան, - կերուխումով և ամեն տեսակ 
վայելչություններով։ Բայց պետք չէ, որ նա այստեղ մեր երկրռւմ առատ որսի տեղեր 
տեսնե, որովհետև պարսից ազգը չարասիրտ, նախանձոտ, չարաբարո, նենգ մարդիկ 
են. այլ պետք է գտնել որսով ոչ հարուստ տեղեր, որով նրան զվարճացնենք, բայց ա– 
ոատ որս չանենք, որսի մեծ կոտորածներ չանենք ցույցի համար, միայն ձևի համար 
անենք ՝ պարսիկների դառնության և չարության պատճառով։ Ընտրենք Ապահու– 
նյաց երկրռւմ մեծ Մասիսի ստորոտում որսի տեղ, Աղիորսք կոչված քաղաքում» (III 
դպր., գլ. Ի, էջ 81-83/: 

Այս վկայությունից երևում է, որ Հայաստանն այնքան հարուստ էր որսի վայրերով 
ն կենդանիներով, որ արքունիքում մտածում էին գտնել այնպիսի որսի վայրեր, որ 
դրանք շատ հարուստ չլինեին կենդանիներով, որպեսզի չշարժեին օտարի հե¬ 
տաքրքրությունն ու նախանձը։ Մյուս կողմից, Տիրան թագավորի այն մտահոգությու¬ 
նը, որ շատ որս չանեն, շատ չկոտորեն, մատնանշում է, որ խոսքը վերաբերում է ար¬ 
գելանոցներին։ Դա առավել հստակորեն արտահայտված է Բուզանդի «պարսպա¬ 
պատ որսատեղի» խոսքերում։ Իսկ երբ պատմագիրը բերում է Գնելի սպանությունն 
իրագործող Երազմակ դահճապետի կողմից Արշակ թագավորին տված զեկույցը, ո– 
րոշակիորեն երևում է, որ արգելանոցները պարսպապատում էին ՝ վե¬ 
րածելով արքունական վերնախավի որսատեղիների։ Այդ առթիվ նա 
գրում է. «Իսկ Գնել պատանուն առնում տանում էին արքունի որսատեղի 
մոտ (Շահապիվանում) ն գլխատում էին լեոան մի բլրի վրա, որին էսին են ասում, 


1 Բուզանդի «Հայոց պատմության» 59-րդ ծանոթագրության մեջ (էջ 427) Սա. Մալխասյանցը գրել է. 
Փավառոսի մոտ «քաղաք» բառը բացի սովորական նշանակությունից հաճախ գործ է ածվում նաև պա¬ 
րիսպ, պարսպապատ տեդ նշանակությամբ։ Ըստ այդմ՝ Ադիորսք քաղաքը պետք է հասկանալ ՚ պարս¬ 
պապատ, որսատեղ, նման էսոսրովակերտին։ Ապա ավելացնում է. «Քանի որ այս տեղը գտնվում էր 
Ապահունիքում, Տուրուրերան նահանգում՝ ապա Մասիսը չէր կարող լինել Այրարատյան դաշտի 
հայտնի Ազատ-Մասիսը, այլ ինչպես կարծում է էվւրիկյանը («Բնաշխարհիկ բառարան», էջ 101) 
Սիվւան-Մասիք ՝ մեծ և գեղեցիկ լեոը»։ 

8 Այս մասին տե ս նան Ա. Պետրոսյան. Որսորդությունը Հայկական լեռնաշխարհում ըստ հայ 
պատմիչների վկայությունների. - «Բանբեր Երևանի համալսարանի» (այսուհետ ՚ ԲԵՀ), 1984, ֊1, էջ 195– 
200 ։ 



Ազգագրական տեղեկություններ Բուզանդի «ձայոց պատմություն» երկում 91 

որսերի արգելոցի պատի մոտ, բանակատեղի դեմուդեմ մուրաասաաևի աղբյուրի 
մոտ սարքված արբունի բազմոցների հանդեպ» (IVդպր., գլ. ԺԵ, էջ 189)։ 

Ի դեպ, Բուզանդի հաղորդումներից երեում է նան, որ որսորդությունն ուղեկցվում 
էր որսաշների օզաազործմամբ. «Թագավորի մոտ ուրիշ մարդ չէր մնացել, ոչ - 
հետևազոր և ոչ այրուձի, բայց միայն սակավաթիվ սպասավորներ, որսորդական 
շների պահապաններ, ճանապարհների մշակներ, վրանապահ, խաոնիճադանջ 
պահնորդներ, ռամիկ սպասավորներ» (IIIդպր., զլ. Ի, էջ 83)։ 

Եվ վերջապես, որսորդությունն ազնվականության շրջանում ռազմավարժական 
նախապատրաստության նպատակ էր հետապնդում։ Պատերազմ մեկնելուց առաջ, 
երբեմն հեծյալ զորագնդին որսորդության էին մղում։ Դրա համար էլ Բուզանդի հա¬ 
ղորդման համաձայն, «...քանզի Հայոց բոլոր զեդին ժամ էր նշանակվել որսի գնալու, 
այս պատճառով էլ ձիերի երամակը շեն (Բազրհանդի գավառ, Բազավան գյուղ) էին 
բերել» (Vդպր., զլ. 1սԳ, էջ 385)։ 

1.5. Արհեստագործություն։ Բուզանդի պատմության մեջ գտնում ենք նաև ար¬ 
հեստների մասին ակնարկներ։ Միջնադարյան Հայաստանում մետաղագործության 
ճյուղին պատկանող արհեստների զարգացման համար կար հումքի հարուստ բազա, 
որովհետև Հայկական բարձրավանդակը հարուստ էր բազմատեսակ մետադահան– 
քերով։ Ռշտունյաց գավառում եղել են հանքեր, որտեղ աշխատում էին բանվորներ ՝ 
շահազործելու երկաթի ու կապարի բնական հարստությունները։ Ռշտունիքի Ընձա– 
քիարս լեռը պատմիչը համարել է «երկաթահատների և կապարահատների» հանքա¬ 
վայր։ Խոսելով Հակոբ Մծբնա կաթողիկոսի մասին, պատմում է, որ նա իր մարդկան¬ 
ցով ճանապարհորդելով՝ «գնաց Ռշտունիքով, հասավ երկաթահատների և կապա¬ 
րահատների լեռը» (III դպր., զլ. ժ, էջ 41)։ Բուզանդի տեղեկություններն ի մի բերե¬ 
լով՝ ստացվում է, որ վաղ միջնադարյան Հայաստանում առավել զարգացած ար¬ 
հեստներից են եղել հանքարդյունահանությունը, դարբնությունը, զինագործությունը, 
դերձակությունը, մուշտակագործությունը, ոսկերչությունը, կոշկակարությունը, շի¬ 
նարարական արհեստները, այդ թվում՝ ճարտարապետությունը։ Փավստոսը նկա¬ 
րագրել է Հայաստանումիշխող դասի ճոխ ու զեխ կյանքը, նրանց զինված ջոկատնե¬ 
րի զենքերի տեսակները, այն ճոխ զարդերը, որոնցով պճնվում էին իշխանական դա¬ 
սի կանայք և տղամարդիկ։ Այդ տեղեկությունների համաձայն ՝ հայոց արքունիքում 
կարևորվում էր ձին զարդարելու արհեստը։ Այսպես, «Արշակ թագավորը ...սուրբ 
Խաղ եպիսկոպոսին տվեց շատ ոսկի և արծաթ, արքունական ախոռից շատ նժույ¬ 
գներ ՝ արքունական սարքերով, ոսկեղեն կրծկակալներով ու փորկապերով, սրան¬ 
ցով կամենում էր նրա խելքը հաճեցնել, իր կողմը դարձնել» (IV դպր., զլ. ԺԲ, էջ 171)։ 

Հայաստանում արհեստների մեջ կարևոր տեղ էր գրավում զինագործութ¬ 
յունը, քանի որ երկիրը շարունակ պատերազմների մեջ էր հարևան 
երկրների դեմ, հետևաբար, պետք է իր սեփական արհեստագործներն ու¬ 
նենար։ Բերենք հայ արհեստի պերճախոս ապացույց վկայող հետևյալ հատվա¬ 
ծը, որտեղ խոսքը թագավորի սենեկապետ, երիտասարդ զինվորական Ներսեսի 

(Ներսես Մեծ կաթողիկոսի) մասին է. «...զինվորական զգեստ հազած, զարդարված 
էր գեղեցիկ պատմուճանով և վայելուչ զարդերով..., նրա սնարքում, զոտուց կախված 
էր արքայական պողպատյա սուրը ՝ ականակուռ մարգարտազարդ, ոսկի պատյա¬ 
նով» (IVդպր., զլ. Գ, էջ 111)։ Այս նկարագրության մեջ դժվար չէ նկատել, որ արծաթե 
կամ ոսկե իրերին շքեղություն էր տալիս նան դրանց վրա ակնեղենի ընդելուզումը։ 
Հայ պատմիչներից Փ. Բուզանդը բազմաթիվ ակնարկներ ունի իշխանական դասին 
պատկանող տղամարդկանց և կանանց կրած զարդերի ու զարդարանքների վերա¬ 
բերյալ, հիշատակում է գեղեցիկ, ոսկե ե արծաթե կամարների (գոտ ի ների) մասին, ո– 
րոնք անպակաս են եղել կանանց ու տղամարդկանց մեջքից։ Երբ նկարագրում է թա¬ 
գավորների և իշխանների կենցաղը, նրանց նիստուկացը, նշում է «արքունական կա¬ 
մարը», որն ավելի ճոխ էր իշխանականից, ոսկերիչներն այդ ազնիվ մետաղները 
զարդարում էին թանկագին քարերով՝ «ականակապ, մարգարտազարդ ոսկի պատ¬ 
յանով» (IVդպր., զլ. Գ, էջ 111)։ 

Ըստ Բուզանդի հավաստման ՝ միջնադարյան հայ ոսկերիչների ձեռքով են պատ¬ 
րաստվել ո չ միայն արդուզարդը, այլ նան տնային սպասքները, որոնք գործածվում 
էին արքայական պալատներում, իշխանական դղյակներում, խնջույքների ե հյուրըն¬ 
կալությունների ժամանակ (Vդպր., զլ. ԼԸ, էջ 375)։ Պատմիչը բաժակների ե ափսենե¬ 
րի համար որպես հոմանիշ գործածել է նան այլ անվանում այսպես, օրինակ, երբ 
նկարագրում է պարսից արքա Շապուհի կողմից, խնջույքների ժամանակ գործածած 
գավաթը, որի վրա նկարել էր տվել Մուշեղին ՝ ի վարձ ասպետական վարմունքի ՝ իր 
կանանց վերաբերմամբ, պատմիչն օգտագործում է «տաշտ» բառը (Vդպր., գը Բ, էջ 
290-293)։ 

Բուզանդի հադորդած տեղեկությունների համաձայն ՝ հայ ոսկերիչների ձեռքով 
պատրաստվում էին ականակուռ թագեր, խույրեր, գոտիներ (կամարներ), արծաթե ե 
ոսկե բաժակներ, ափսեներ, դաշույններ, դաստակներ ե այլն։ Թագավորների ու իշ¬ 
խանների պատվերով ազնիվ մետաղները զարդարում էին նան թանկագին քարե¬ 
րով, փղոսկրով ն այլ նյութերով (Vդպր. զլ. ԼԲ, էջ 355, գլ. ԼԸ, էջ 375 ն այլն)։ 

Երկում թվարկված են նան զենքի մի շարք տեսակներ ՝ «սուսերա վորք», «նիզա¬ 
կս։ ւխյւք», «վադրավորք», «սակրավորք», «սվինավորք» ե «սպարակիրք» (դպր. IV, գլ. 
ԺԵ, էջ 186, 187), բոլորն էլ երկաթյա, պողպատյա զենքեր, որոնց թվին պետք է ավե¬ 
լացնել «սլաք», «տեզ», «թուր», «ադեդ», «զրահ», «սաղավարտ» ե այլն։ Ըստ պատմիչի ՝ 
«հայոց լավ սպառազինված բանակը բաղկացած էր ընտիր ռազմիկ մարդկանցից, ա– 
րիասիրտ կռվողներ, որոնք զինված էին նիզակներով, սրերով աղեղներով, վաղրե¬ 
րով, սակրերով, անսխալ խփող ե ուժեղ նետաձիգներ, ախոյանների առաջ տեղի 
չտվող կռվողներ, ամբողջ հեծելազորքը պահպանակներով, զրահավորված սաղա¬ 
վարտներով պաշտպանված, իրենց դրոշներով, նշաններով ե բազմաձայն պատե¬ 
րազմական փողերով» (IVդպր., զլ. ԺԵ, էջ 187, զլ. Ի, էջ 205)։ Այսպես, Մանվել Մամի– 
կոնյանի սաղավարտն ունեցել է արծվի տոհմական նշան։ Բուզանդը գրում է, որ Մե¬ 
ղում անն իր սաղավարտի վրա նշան չուներ ՝ անճանաչելի լինելու ն իր զինվորներից 



Ազգագրական տեղեկություններ Բուզանդի «ձայոց պատմություն» երկում 93 

չտարբերվելու համար։ Ի դեպ, սաղավարտի վրա նշան ունենալու մասին տեղե¬ 
կություն է հաղորդում նան եսորենացին, երբ խոսում ԷԲելի մասին՛՛։ 

Միջնադարյան Հայաստանում թուրը, սուրը, սուսերը և դաշույնը մյուս զենքերի 
համեմատությամբ ամենից շատ տարածված և ավելի շատ գործածական զենքերն են 
եղել, որովհետև դրանք կիրառվել են նաև խաղաղ պայմաններում։ Բացի զինվորնե¬ 
րից՝ զենքի այդ տեսակները կրել են ե ազատները ՝ քաղաքացիները, լեռնցիները, իշ¬ 
խող դասի բոլոր ներկայացուցիչները ՝ իրենց տանը ե ղրսում 0 ։ Մարտական զենքե¬ 
րի շարքին են պատկանում սակրը, վաղրը և ճիկռը, որոնք պատերազմի ժամանակ 
կատարել են իրենց սուր բերանով ծանր հարված հասցնելու դեր։ Ի դեպ, սակրը և 
վաղրը արտաքին շատ նմանություններ են ունեցել, բայց դրանք տարբեր զենքեր են 
եղել, այստեղից էլ ՝ սակրավորների ու վադրավորների աոանձին զորազնդերի առ¬ 
կայությունը հայոց բանակում։ Մի այլ տեղ հիշատակում է սակրավորների զորատե¬ 
սակը ՝ զինված ասպարներով։ Պատմիչը նրանց անվանում է ասպարակիրներ։ 

Հայկական զորքի պաշտպանության հիմնական միջոցներից մեկն էլ եղել է զրա¬ 
հավորումը, անխոցելիությունը։ Սպառազինված հայ զորքին Բուզանդն անվանել է 
«եքկաթապատք», «զրահաւորք», «զրահապատք», «պատենազենք», «շերտաւորք» (IV 
դպր. զլ. ԺԹ, էջ 204-205, V դպր., զլ. Լէ, էջ 368-369)։ Պատմիչի հաղորդումներից 
պարզորոշ երեում է, որ զորքի թե հետևակը ե թե հեծյալը զինված են եղել վահան¬ 
ներով, որով պաշտպանվում էին ոչ միայն անհատապես, այլև զինվորների աոան¬ 
ձին խմբեր ՝ վահանավորները ծանր վահաններով «ամուր բերդեր» էին պատրաս¬ 
տում թշնամու դեմ, որպեսզի աղեղնավորներն ազատ գործեին։ Բացի սաղավար¬ 
տից՝ հայ զինվորը կրել է նաև իրանը պաշտպանող զրահ, որը հասնում էր մինչև 
ազդրերը։ Զրահի համար Բուզանդի հիշատակած «շերտավոր» բառը վկայում է, որ 
մետաղի շերտերը հագցվել են իրար, ըստ երևույթին, ձկան թեփուկների ձևով (V 
դպր., զլ. Լէ, էջ 369)։ 

Պատմիչն ակնարկներ ունի կավագործ, գալաաոս (գադատոս, այսինքն ՝ քարա¬ 
գործ, սալահատ) և որմնադիր արհեստագործական մասնազիտությոլեների վերա– 
բերյալ։ 

1.6. Փոխադրամիջոցներ։ Կապի ձևեր։ Ինչպես օտար, այնպես էլ հայ մատենա¬ 
գիրները չեն ներկայացրել վաղ միջնադարում այս ասպարեզում եղած իրավիճակը։ 
Այնուամենայնիվ նրանց կցկտուր կամ հարևանցի վկայությունները հնարավորութ¬ 
յուն են ընձեռում վեր հանելու փոխադրության միջոցների մոտավոր պատկերը։ 
Դրանցից մեկը շքակառքերի օգտագործումն է։ Միայն տոնական շքահանդեսների և 
կարևոր այցելությունների ժամանակ չէ, որ հայ բարձրաստիճան անձինք օգտագոր¬ 
ծում էին շքակաոքեր։ Դրանցով են տեդափոխել նաև թագավորների, կաթողիկոսնե¬ 
րի ու նախարարների դին ՝ մինչև գերեզմանոց։ Բուզանդը հայտնում է, որ 
«Ամբողջ Հայոց աշխարհը ժողովվեց ե մեծ պաշտամունքով սաղմոսներով ու 


9 Մովսիսի էսորենացւոյ Պատմութիւն Հայոց, աշխատասիրութեամբ Մ. Աբեղեան ե Ս. 
Հաբություհեաև, Տվւղիս, 1913, էջ 38-39։ 

10 Տե ս Վ. Աբրահամյան. Արհեստները Հայաստանում ԲՀ–Ճ\Հ1Ո դդ., Երևան, 1956, էջ 75։ 

հոգևոր երգերով, կանթեղներով, մոմեղեններով, անուշահոտ խունկով՝ արքունա¬ 
կան կառքով փոխադրեցին սուրբ Վրթանեսին, մեծ վշտով...» (IIIդպր., գլ. ԺԱ, էջ 49)։ 
Հիշատակված են նան կառք ու կառափ փոխադրամիջոցները (IV դպր., գլ. ԺԴ, էջ 
183)։ Երկում վկայված կառափ փոխադրության միջոցը գործածված է կառք կամ 
ձիակառք իմաստով։ Բուզանդը գրում է Վարագդատ արքայի կառափի մասին, որով 
արքան չորս ասպարեզ փախչում է Մանուել զորավարի հետապնդումից (Vդպր., գլ. 
ԼԵ, էջ 369)։ Մեկ այլ տեղ էլ բառը հիշատակված է «արքունական կառք» ձնով (III 
դպր–, գլ. ԺԲ, էջ 49)։ 

Ձի հեծնելու, այն բարձելու համար անհրաժեշտ հարմարանքներ ու սարքեր մե¬ 
զանում օգտագործվել են հնուց ի վեր։ Մեծապես օգտագործվել են կաշվե, թաղիքե ու 
փայտե զանազան հարմարանքներ, որոնք մեզ չեն հասել։ Այս մասին թեև աղքատիկ, 
բայց արժեքավոր տեղեկություն է հաղորդում Բուզանդը։ Արշակ թագավորի կողմից 
էսադ եպիսկոպոսին տված բազմաթիվ նվերների մեջ նա նշում է նան «Արքունական 
ախոռից շատ նժույգներ ՝ արքունական սարքերով, ոսկեղեն կրծկալներով ու փորա¬ 
կապերով» (IVդպր., գլ. 1սԳ, էջ 171)։ 

Վաղ միջնադարյան Հայաստանում, ինչպես նաև Պարսկաստանում, բացի սովո¬ 
րական հեծելասարքից կամ թամբից, հատկապես բարձրաստիճան կանանց տոնա¬ 
կան կամ սովորական երթևեկության համար օգտագործում էին ավելի հարմար ու 
շքեղագույն այլ ձիասարքեր կամ գրաստասարքեր, որոնք կոչվում էին ժանվար, 
անդրուար, դեսպակ, գահավորակ, պաագարակ և այլն։ Սրանք տեղափոխվում էին 
երկու եղանակով՝ միագրաստ և երկու գրաստի միջոցով։ Միագրաստ փոխադրութ¬ 
յան լավագույն ու հարմար միջոց էին ժանվարները; Այսպես, նկարագրելով Բազա֊ 
վանում նշվող եկեղեցական շքեղ տոնահանդեսներից մեկը ՝ Մեծ Հովհաննես 
(Մկրտչի) հիշատակի տոնը, «որին եկել էր (նան) աշխարհական մարդկանց մեծ 
բազմություն, և զանազան գավառներից՝ շատ եպիսկոպոսներ», Բուզանդը վկայում 
է, որ արքայազն Գնելի «կինը նույն վաշտի մեջ էր իր ամուսնու հետ ն եկել էր իր 
ժանվարով» (IVդպր., գլ. ԺԵ, էջ 187)։ Մեկ այլ տեղ նկարագրելով Գնելին սպանելու 
նպատակով Արշակ թագավորի բանսարկությունները ՝ պատմիչը գրում է, որ Նա¬ 
վասարդի տոնը Շահապիվանում անցկացնելու համար թագավորի հրավերով Գնելի 
կինը՝ Փաոանձեմը «(Գնելի) հետ էր գալիս ժանվարով» 71 (III դպր., գլ. ԺԵ, էջ 187)։ 
Ըստ Ստ. Մալխասյանցի ՝ դա երկու օթոց էր, որ կախում էին գրաստների երկու կող¬ 
քից, որոնց մեջ նստում էին մարդիկ կամ էլ բեռներ փոխադրում (ծանոթ. 109, էջ 432)։ 
Ուշագրավ է Բուզանդի մեկ այլ վկայություն ևս, որ հայերը ոչ միայն լավ ծանոթ են ե– 
դել ժանվարին ու նրա օգտագործմանը, այլև տիրապետել են դրա պատրաստման 
հմտությանը։ Նա հաղորդում է, որ հայոց զորքի կողմից գերված պարսից արքայի 
կանանց համար Մուշեղ զորավարի կողմից հրամայվեց «ժանվարներ պատրաստել 


ո Տես Հր. Աճաոյան. Հայերեն արմատական բաոարան, հ. II, Երևան, 1973, էջ 277։ 

Ազգագրական տեղեկություններ Բուզանդի «ձայոց պատմություն» երկում 

և նրանց բոլորին ազատ արձակել» (V դպր., գլ. Բ էջ 291ք 2 ։ 

Այս և նման վկայությունները ցույց են տալիս, որ վաղ միջնադարում հայոց ար¬ 
քունիքում և առհասարակ վերնախավի համար որպես փոխադրամիջոց են ծառայել 
բարձր ճաշակով ու հմտությամբ կառուցված շքակաոքերը («յոսկիապատ կառան», 
«արքունական կառք» և այլն), որոնք չպետք է շփոթել երկանիվ ոազմակաոքերի հետ։ 
Վերոհիշյալ շքակաոքերը եղել են ինչպես երկանիվ, այնպես էլ քառանիվ, որոնք, 
ինչպես ասվեց, բարձրաստիճան անձանց կողմից օգտագործվել են շքահանդեսների 
ժամանակ, հյուր գնալիս և հեռավոր ճամփորդություններ կատարելիս՛ 1 ։ 

Փ. Բուզանդն ուշագրավ վկայություններ է թողել նավարկության, ջրային տրանս¬ 
պորտի մասին. «Վաչե սպարապետը նավ նստեց ու կղզին (Ադթամար) մտնելով առ¬ 
հասարակ ո չ էգ թողեց, ո չ արու» (IIIդպր., գլ. Ը, էջ 35)։ 

Վկայություններ կան թշնամիների կողմից ճանապարհին չմոլորվելու, այն հիշե¬ 
լու և զորքի քանակը որոշելու նպատակով քարակույտերով ոպենիշներ ՝ նշանակ¬ 
ներ թողնելու մասին։ Խոսելով Հայաստան կատարած մասկութների ավերիչ արշա¬ 
վանքի մասին ՝ պատմիչը գրում է. «Նրանց անթիվ բազմությունը եկավ անցավ իր 
սահմանը, Մեծ Կուր գետը, ու սփռվեց ու լցրեց Հայոց աշխարհը։ Թիվ չկար նրա հեծ¬ 
յալ գնդերի բազմության ե ոչ հաշիվ կոպալավոր հետեակ զորքի, որովհետե իրենք էլ 
չէին կարողանում իրենց զորքը համարել։ Բայց երբ մի նշանավոր երե էլի տեղ էին 
հասնում և հանդես էին կազմում ըստ գնդերի, դրոշակների ե վաշտերի ՝ հրամայում 
էին, որ ամեն մի մարդ ձեռքին մի քար բերեն, մի տեղ ածեն, կույտ կազմեն, որպեսզի 
ինչքան որ լինի ՝ նրանով էլ հասկացվի բազմության չափը, և ապագայի համար մնա 
անցած օրերի այս ահավոր նշանը։ Եվ որտեղից որ անցնում էին՝ այդպիսի նշաններ 
էին թողնում ճանապարհների խաչվող տեղերում, պողոտաների վրա» (III դպր., գլ. 
է, էջ 29)։ 

Այդ նույն կարգով տարածված էր ճամփորդներին ճանապարհի ճիշտ ուղղությու¬ 
նը ցույց տալու, մատնանշելու համար պայմանական նշանների կիրառումը։ Քարա¬ 
շատ Հայկական լեռնաշխարհում այդ նպատակով աչքի ընկնող տեղերում նշանկա– 
ներ էին կանգնեցնում։ Ձմոանը, սպիտակ ձյունածածկույթի մակերեսին երևացող 
այդ սև քարե բարձր կույտերը ՝ «բուրգերը», ճամփորդների համար ծառայում էին որ¬ 
պես ուղենիշ ճանապարհացույցներ։ XXդարի սկզբներին ազգագրագետներն ու ճա¬ 
նապարհորդները ևս արձանագրել են ուղենիշ «քարիշարքեր»թողնելու մասին։ 

Երբեմն թշնամու և կասկածելի մարդկանց համար հայ 
տեղաբնիկների կողմից ճանապարհներին տրվում էին մոլորեցնող անվանում¬ 
ներ։ Ահա այդպիսի մի դրվագ է նկարագրում պատմիչը, երբ Մերուժան Արծրունին 

օ 

տեղացիներին է դիմում, թե՝ «Որ տեղով է ճանապարհը գնում դեպի Բագրեանդ։ 


12 Տես նաե Լ. Պետրոսյան. Հայ ժողովրդական փոխադրամիջոցներ (պատմաացցացրական 
ոաումնասիրություն).– «Հայ ացցացրություն և բանահյուսություն», հ. 6, Երևան, 1974, էջ 148-149։ 

13 Տե ս նան Լ. Պետրոսյան. Հայ ժողովրդական փոխադրամիջոցները ըստ մատենացրության. - 
ՀՍՍՀ ԳԱ «Լրաբեր հասարակական ցիտությունևերի», 1968, ֊9, էջ 39-48։ 

... պատասխանեցին ու ասացին. «Եղջյուրներով»։ Մերուժանը շատ շփոթվեց այս 
պատասխանից ու տրտմեցավ. սակայն հրաման տվեց՝ վաեղացիվ ուղևորներին 
սաստիկ քարշել ու ծեծել» (Vղպր., գլ. 1սԳ էջ 385)։ Ըստ երևույթին ՝ Մերուժանը «Եղջ¬ 
յուրներ» բառը չէր հասկացել իբրև լեոների հատուկ անուն, այլ այղ որակումը ընդու¬ 
նել էր ՝ իբրև ձախորդության գուշակություն, վտանգի սպառնալիք կամ էլ ՝ իրեն 
մոլորեցնող պատասխան։ Հնարավոր է, որ այս բառը Մերուժանը ընդունել է որպես 
արհամարհանք և վիրավորանք, որի պատճառով և ծեծել է տալիս ուղևորներին։ 

Երկում որոշ տեղեկություններ է հաղորդվում մարդկանց իրազեկման միջոցների 
մասին։ Էսոսք կա հրապարակներում բարձր ձայնով ազդարարների, լրաբերների, 
լրատարների ՝ «մունետիկների», «գուժկանների» (տխուր լուր բերողների), «բազմա¬ 
ձայն պատերազմական փողերի» դերակատարությունների մասին (IVղպր., գլ Ի, էջ 
205, գլ ԺԲ, էջ 169, Vղպր., գլ ԽԴ, էջ 385)։ 

1.7. Չափ ու կշիռ։ Ուշագրավ են ժամանակի և տարածության չափի միավորների 
մասին Բուզանդի հաղորդած տեղեկությունները։ Ըստ նրա ՝ երկարության չափի 
միավորներից է եղել փարսախը; Փարսախ փա/հրսաախ ՝ երկայնության չափ է, հա¬ 
վասար 5250 մետրի 14 ։ Երկարության չափի միավոր է նաև ասպարեզը; Խոսելով 
Մանվել զորավարի և Վար ազդ ատ արքայի միջև ծավալված պատերազմի մասին՝ 
պատմիչը գրում է, թե Մանվելը «Նիզակի կոթովը ծեծում էր Վարազդատ թագավորի 
կառափը, և այսպես քշում էր չորս ասպարեզ» (V ղպր., զլ Լէ, էջ 369)։ Պարսկերեն 
ասպարեզ բառացի նշանակում է ձիարշավ, ձիընթացարան, այսինքն ՝ հրապարակ, 
որտեղ ձի էին քշում։ Այն միաժամանակ գործածվել է նան իբրև երկայնության չափ ՝ 
հավասար է ձիընթացարանի երկայնությանը, որը հավասար էր 230,112 մետրի 15 ։ 
Երկայնության չափի միավոր էր նան «մի քարընկեց հեռավորությունը» (IIIղպր., զլ 
ԺԴ, էջ 63)։ Երկայնության փոքր չափի միավորներ են հիշատակված քիլը և թիզը. 
«Երկինքը թզով չափեց և բոլոր երկիրը ՝ քիլով» (V ղպր., զլ Ղ էջ 301)։ Բիլը թզից 
փոքր, բացված ձեռքի բութ մատի ծայրից մինչև ցուցամատի ծայրն էր, որը համար¬ 
վում էր հավասար ութ մատնաչափի հաստության։ Բուզանդն ակնարկ ունի նաև ոս¬ 
կու ե արծաթի ծանրության չափի միավորներից դաեգ֊/շ վերաբերյալ։ Դանգը փոքր 
ծանրության չափ է՝ երկու զարու կշոով"՛։ 

2. Նյութական մշակույթ; 

2.1. Տարազ։ ձագուկապ։ Բուզանդի երկում կան հագուստի վերաբերյալ բազմա¬ 
թիվ հաղորդումներ, որոնք սոցիալական տարբեր զբաղմունքների տեր մարդկանց 
բնութագրող ցուցիչներ են։ Այսպես, օրինակ՝ «պատմուճան» (IVղպր., զլ. Գ, էջ 111), 
«հանդերձ կղերիկոսաց» (կրոնավորի) (IVղպր., զլ. Գ, էջ 112-113), «պաըեզօտ» ՝ «զօ֊ 
լռի», «...մի կին (Ռշւռունյաց տիկին Համազասպուհու դայակը) մի կարճ պարեգոտ 


14 Տե ս Հր. Աճաոյան. Հայերեն արմատական բառարան, հ. IV, Երևան, 1979, էջ 491։ 

15 Տե ս Հր. Աճաոյան. Հայերեն արմատական բառարան, հ. Լ Երևան, 1971, էջ 273։ 

16 Տե ս ժամանակակից հայոց լեզվի բացատրական բառարան, հ. I (Ա-Ե), Երևան, 1969, էջ 467։ 

հագավ, որին ասում էին աեակյուղոս (կարճասրունք պատմուճանի տեսակ), մեջքը 
գոտի կապեց...» (IVդպր., գլ. ԾԹ, էջ 277), «դրասա» (երկայն վերնազգեստ) ե «վար¬ 
տիք» (Vդպր., գլ. Զ, էջ 312-313), «մոյկ»՛ 7 , «կոշիկ» (Vդպր., գլ. Զ, էջ 313), «սամոյր» (IV 
դպր., գլ. ԺԵ, էջ 186-187), «մաշկահանդերձ» (VIդպր., գլ. Զ, էջ 404-405)։ 

Հայ պատմիչներից մասնավորապես Փ. Բուզանդն է հաստատում արքայական 
ազնիվ կտորից ծիրանագույն պատմուճանների գործածության մասին։ Այսպես, Ար– 
շակ Բ թագավորին բանտից դուրս բերելու աոթիվ Դրաստամատի կազմակերպած 
ճաշկերույթը նկարագրելիս ՝ նա գրում է. «Եվ Դրաստամատը արքունական հրովար¬ 
տակով փուշտիպանի հետ գնաց Անհուշ բերդը, տեսավ իր բնիկ տիրոջ, Արշակին, 
արձակեց ձեոների ե ոտների երկաթե կապանքներից ե վզի շղթաների ծանրությու¬ 
նից, նրա գլուխը լվաց, լողացրեց, նրան ազնիվ զգեստներ հագցրեց, սեղան սարքեց 
նրա համար...» (Vդպր., գլ. է, էջ 319) 1Տ ։ 

Իշխանական զգեստի մասին խոսելիս պատմիչը գրում է, թե տոհմիկ ազնվակա¬ 
նությունը հագնում էր «պատվական պատմուճան» (III դպր., գլ. ԻԱ, էջ 91)։ Նիկիո 
մեծ ժոդովին անդրադառնալիս (որին հայերի կողմից մասնակցում էր Գրիգոր Լու– 
սավորչի որդի Արիստակեսը) ՝ նկատում է, թե Բյուզանդիայի Կոնստանդիանոս 
կայսրը «քուրձ էր հագել իր ծիրանի պատմուճանի տակ» (IIIդպր., գլ. ժ, էջ 43)։ Ծի¬ 
րան ի ի տակ քուրձ հագնելը Բուզանդը մեկնաբանում էր Քրիստոսի նկատմամբ կայ¬ 
սեր տածած սիրով ե ջերմեռանդ հավատով։ 

Բուզանդը բավական հանգամանալից խոսք ունի հայ ռազմիկի հագուկապի վե¬ 
րաբերյալ. «Նրան (Հովհան եպիսկոպոսին) պատահեց մի անծանոթ աշխարհական 
մարդ պատանի հասակով, ձի հեծած, մեջքին սուր կապած, գոտուց թուրը կախած, 
մեջքին ադեդ ու կապարճ, մազերը լվացած, օծած, կոկած, գլխին վարսակալ դրած, 
ուսին լոդիկ (վերնազգեստ) ձգած» (Vդպր., գլ. Ը, էջ 407)։ 

Ահա թե ինչպես է պատմիչը նկարագրում Ներսես Մեծ կաթողիկոսին ՝ զինվորա¬ 
կան եղած ժամանակ։ Արշակ թագավորի հրամանով նրա վրայից հանում են «սուրը 
արքունական կամարով, որը կրում էր իբրև սենեկապետ ՝ թագավորին սպասավո¬ 
րելիս... խուզում են նրա գանգուր վայելուչ վարսերը... պատառում, վրայից հանում 
են վայելուչ պատմուճանը։ Թագավորի հրամանով բերին կրոնավորի զգեստներ ու 
նրան հագցրին» (IVդպր., գլ. Գ, էջ 113)։ Մեկ այլ տեղ իբրև իշխանական պատիվ է 
ներկայացված պատվական պատմուճանը. «Հրաման տվեց (պարսից Շապուհ 
արքան ֊ Ռ. Ն.) ՝ պատիվը նրանից (դավաճան Շապուհ Վարազից - Ռ.Ն.) առ¬ 
նել, պատվական պատմուճանը վրայից հանել և մեծամեծ չարչարանքների 


17 Մոյկ ֊ըստ «Նոր Հայկազյանրաոարանի»՝ «ոտնաման, հոդաթափ, ագանելիք, կոշիկ» (տե ս, հ. 2, 
Երևան, 1981, էջ 296), «մինչև ծունկը հասնող կոշիկ, ճիզմէ» (տես Հր. Աճաոյան. Հայերեն 
արմատական բառարան, հ. ԱԼ էջ 344)։ 

1Տ Ագաթանգեղոսը նշում է, որ հայոց թագավոր Տրդատ Գ-ն Հոիփսիմե կույսին արքունիք բերելու 
համար նրան ոպարկումէ «ոսկիապատ գահաւորակս», նաև «հանդերձ ագնիւս» (տե ս Ագաթանգեդայ 
Պատմութիւն Հայոց, Տփդիս, 1914, էջ 90), իսկ էսորենացին էլ գրում է, թե ինչպես է Տրդատը հրամայում 
Աշխենին «գգեցուցանել ծիրանիս» (Մովսիսի էսորենացւոյ Պատմութիւն Հայոց, էջ 226)։ 

ենթարկել...» (IIIդպր., գլ. ԻԱ, էջ 91)։ 

Բուզաևդը հավաստում է նաև հայ-պարսկակաե քաղաքական ու ռազմական հա¬ 
րաբերությունների մի շրջանի մասին, երբ պարսից արքա Շապուհ II և հայոց արքա 
Արշակ II միջե հաստատվել էին այնպիսի սերտ հարաբերություններ, որ երկու ար¬ 
քաներն ընդունելությունների ժամանակ զգեստավորվում էին միանման։ Հարկ ենք 
համարում այդ մեջբերումը ներկայացնել ամբողջությամբ. «Պարսից Շապուհ թագա¬ 
վորը իր մոտ է հրավիրում հայոց Արշակ թագավորին ե նրան մեծարում պատվով ու 
փառքով ոսկու ե արծաթի շատ գանձով, թագավորական ամեն տեսակ մեծություն¬ 
ներով։ Նրան փայփայեց ինչպես իր եղբորը, ինչպես իր որդուն, նրան պարգնեց երկ¬ 
րորդական մեծ տունը (Նկատի ունի պարսից արքային պատկանող մեծ կալվածքը 
Ատրպատականում)։ Ատըպատական աշխարհում ուրախության ժամանակ նրանք 
մի թախտի վրա էին բազմում գահերում, միևնույն գույնի ե միևնույն նշաններով ու 
զարդերով միատեսակ զգեստ էին հագնում ամեն օր միատեսակ թագ էր պատրաս¬ 
տում պարսից թագավորը իր համար և նրա համար, ինչպես երկու հարազատ եղ¬ 
բայրներ նրանք անբաժան իրար հետ էին լինում ուրախությունների ժամանակ ն 
անպատմելի ուրախություններով լիանում էին» (IVդպր., գլ. ԺԶ, էջ 195-197)։ Հայոց 
արքայի նկատմամբ այս մեծապատիվ վերաբերմունքը, հագուկապի մասին հաղոր¬ 
դումները վկայում են, որ Արշակ II օրոք Հայաստանն անկախ ու զորեղ պետակա¬ 
նություն ուներ։ Վկայություն կա նան Արշակ թագավորի կողմից ընտիր մորթեղենի 
գործածության մասին, «...սամուրենին գլխին քաշած, երեսը ծածկած (Գնելի սպա¬ 
նության պահին) մտավ խորանի (իր սենյակի) քունջը (անկյունը) ն քնած ձևանալով, 
որպես թե նրա խոսքերը չէ լսում» (IV դպր., գլ. ԺԵ, էջ 187)։ 

Պատմիչը նկարագրում է նաև Պապ թագավորի ռազմական հանդերձանքը. «Ընթ¬ 
րիքի ժամանակ Պապ թագավորը հրաման տվեց՝ Դղակ մարդպետին փառավոր 
զգեստ հագցնել, նրան հագցրին դրաստ և վարտիք։ Զգեստը չափից դուրս մեծ էր, որ 
ծալ՜ծալ իջնում էր ներքև, այնպես որ չէր կարողանում կարգին հագնվել, որովհետև 
մեծ զգեստը փաթաթվում էր վրան։ Այս մեծ պատմուճանը հագնելով՝ մեջքին կապեց 
գոտին, որից թուրը կախված էր, ե սուրը մեջքին կապեց, իսկ զգեստի գոտիից ծալքը 
իջնելով ծածկում էր թուրն ու սուրը։ Վարտիքը ե մույկը հագնելուց հետո նրանը 
(հավանաբար սրի կարճ տեսակ) ազդրին կապեց...» (Vդպր., գլ. Զ, էջ 313)։ 

Մեկ այլ տեղ Բուզաևդը գրում է, որ պարսից արքան իր նախարարներից Սուրենի 
ձեռքով Մանվել զորավարի Զարմանդուխտ տիկնոջ համար ուղարկեց թագ և պատ¬ 
մուճան (երկար զգեստ, զարդարուն զգեստ, պարեգոտ) ու թագավորական վառ 
(զարդարուն քող, ասեղնագործած զարդարուն արքայական դրոշակ, զարդ ՝ խույրի, 
գլխանոցի կամ սաղավարտի) և երկու մանուկների ՝ Արշակի ու Վադարշակի հա¬ 
մար՝ թագեր։ Մանվել սպարապետի համար ուղարկեց թագավորական պատմու¬ 
ճան, մի սամույր (շատ արժեքավոր մոյւթե մուշտակ) և գլխի պատիվ ՝ ոսկուց և 

արծաթից շինված գարգմանակ 1 ® և գլխի պատվի վրա ՝գագաթում, արծիվի ետևից, 
թագի կապը ՝ աշխարավանդ հանգույցը (հանգուցաձև կապված ժապավեն, բանտ) և 
կուրծքին պատիվ՝ ապիզակ (կրծքի գոհարազարդ), ինչպիսին կրում էին թագավոր¬ 
ները, նան ՝ շիկակարմիր խորան (զարդ), խորանի վրա արծվի նշան և մեծամեծ 
սրահակներ (մետաքսյա վարագույր) ու կապուտակ երկնագույն հովանոցներ։ Նաև՝ 
սեղանի ոսկի սպասք (Vդպր., գլ. ԼԸէջ 375)։ 

Պատմիչն ակնարկներ ունի կերպասեդենի, ոսկե, արծաթե և մարգարտյա զարդե– 
դենի մասին (IV դպր., գլ. Ի, էջ 203)։ Կանանց և տղամարդկանց կողմից որպես զարդ 
գործածվել է մատանին։ Ինչպես գիտենք, հնուց ի վեր, բացի զարդ լինելուց, մատա¬ 
նին գործածվել է նաև որպես կնիք, որով հաստատում էին պետական-քադաքական 
նշանակություն ունեցող հրամանագրերը, փաստաթղթերը, նամակները։ Այս սովո¬ 
րությունը հանդիպում է աքեմենյան և սասանյան արքաների մոտ, որոնք ունեն նաև 
«Վարազ նկարագիր մատանի» (IVդպր., գլ. ԾԳ, էջ 255)։ 

Բուզանդը երկում ակնարկներ ունի նաև կրոնական դասի զգեստի վերաբերյալ։ 
Դանիել քորեպիսկոպոսի հագուկապը նկարագրում է այսպես. «Զգեստ էր կրում, 
մաշկեղեն նափորտ (հունարեն բաո է և նշանակում է վերարկու, շուրջառ) և սան¬ 
դալներ (IIIդպր., գլ. ԺԴ, էջ 61)։ Մի այլ դեպքում էլ կրոնավորների զգեստին անդրա¬ 
դառնալիս հիշատակում է «մաշկանափոյլին», «մաշկավարզան», «մաշկապարճան» 
զգեստի տեսակը, որը, ըստ երևույթին, գործածվել է շուրջառ, վերարկու իմաստով։ 

Հոգևոր հայրերի զգեստավորվելու, սնվելու մասին Բուզանդը գրում է. Փավստոս 
եպիսկոպոսը «...շրջում էր լեոներում և անապատներում մաշկեղեն («մաշկահան- 
դերձ») հագած, բանջարեղենով կերակրվելով մինչև իր մահվան օրը» (VIդպր., գլ. Զ, 
էջ 405)։ Մի այլ տեղ արձանագրում է, թե Ադբիանոս եպիսկոպոսի սերնդիր, Մանազ– 
կերտ գյուղից մի եպիսկոպոս ՝ չարագործ, նախանձոտ վարքի տեր Զավեն անվամբ 
մի մարդ, «սովորություն մտցրեց իր ժամանակ - նա բոլոր քահանաներին սովորեց¬ 
րեց զինվորական զգեստ հագնել։ Նրանք թողին առաքելական եկեղեցիների սովո¬ 
րությունը, և սկսեցին վարվել ՝ ինչպես իրենց խեըքը կտրում էր, որովհետև քահանա¬ 
ներն այլևս չէին հագնում պճղնավորներ ՝ ինչպես ի բնե սովորություն էր, այլ սկսե¬ 
ցին խոտոր կտորներ գործածել մինչև ծնկները» (VIդպր., գլ. Բ, էջ 401)։ Այնուհետև 
պատմիչը շարունակում է. «Իրենց զգեստները զարդարում էին տեսակ-տեսակ նա¬ 
րոտներով փքվում, սիգանում էին անվայել կերպով, և քահանաներն անխտիր գործ 
էին ածում մեռած գազանների մորթեր, որ նույնպես վայել չէր։ Ինքը ՝ Զավենը հագ¬ 
նում էր պճնված զարդարուն զգեստներ նարոտներով (գույնզգույն թելերից ոլորած 
հաստ թել), ժապավինված, սամուրի, կնգումի (սպիտակ աքիսի), գայլի մորթեր էր 
հագնում, աղվեսի մորթ վրան էր ձգում, և այսպես անխտրաբար բեմ դուրս գալիս 


19 Սսւ. Մալխասյանցը բացատրում է, թե բնագրից այնպես է հասկացվում, թե գարգմանակը ոսկուց 
ու արծաթից շինված արծիվ էր, որը գլխի (սաղավարտի կամ խույրի) վրա կրում էին իբրև գլխի պատիվ 
կամ զարդ։ Գործածվել է նաև իբրև թագավորական դրոշակ (տե ս Փ. Բո ւզանդ. Հայոց պատմություն, 
ծանոթ. 211, էջ 443-444)։ 

եսւոում։ Որկրամոլ, ագահ, աևաոակ կյաեբ էր վարում Զավեևը իր բոլոր օրերում» 
(VIդպր., գլ. Բ, էջ 403)։ Նկատենք, որ կրոնավորի հիմնական արտաքին զգեստը, որ 
հիշատակում է պատմիչը ՝ պճղնավոր զգեստն է։ Պճղնավորը երկար զգեստ ՝ փա¬ 
րաջան էր, որ մինչն պճեղները ՝ ոտների կոճերն էր հասնում։ Սա էր հոգևորական֊ 
ների արտաքին զգեստը, որի պատճառով Հայր մարդպետը հո զ հոը ակ ա ն ներին ծար¬ 
րելով՝ նըանց կանանցսպղեստ, կանանցահանդերձ է կոչել (IVդպր.,, գլ. ԺԴ, էջ 180– 
181)։ Նկատենք, որ հագուկապի մեջ էր մտնում նան խոտորկտորը ՝ զինվորական 
զգեստի տեսակը, որի հետեի քղանցքից մինչև ծնկները կտրած էր լինում, որպեսզի 
վազելուն չխանգարեր։ Երևի կազմված է «խոտոր» և «կտրել» բառերից, այսինքն ՝ շե¬ 
ղակի կտրած 10 ։ 

Բուզանդի երկում հանդիպում ենք նան մի հաղորդման, ըստ որի ՝ Փաոեն հայրա֊ 
պետի որդին ՝ Հոհան եպիսկոպոսը «կոշիկներ չէր հագնում, այլ ամառը (ոտներին) 
հեսկ էր փաթաթում, իսկ ձմեռը ՝ կեմ» (VIդպր., գլ. Ը, էջ 407)։ ձեսկը փոկերից հյուս¬ 
ված ոտների խսիրե փաթաթան էր, իսկ կեմը ՝ խոտից ոլորված չվան։ Գրեթե այս 
նույնը XIXդարում ե XXդարի սկզբներին գործածում էին Սասունում, միայն ոչ թե 
խսիրից, այլ այծեմազ թաղիքից, որը կոչվում էր խարուկ; Այծեմազ թաղիքին կաշվի 
հատկություն տալու համար նրա միջով անց էին կացնում կանեփաթել և երեսպա¬ 
տում նույն կանեփաթելի հյուսվածքով։ Ստացված թաղիքը դիմանում էր անգամ սրի 
հարվածին ու զրահաշապիկի դեր կատարում 21 ։ 

2.2. Բնակավայր և բնակարան։ Բուզանդը գյուղական բնակավայրերը գյուղ և շեն 
է անվանել (IIIդպր., գլ. ԺԴ, էջ 61), իսկ ոչ բնակեցված վայրերը ՝ անապատ, ուր մե¬ 
նակյաց կյանք էին վարում կրոնավորները։ Բուզանդը ուշագրավ նկարագրություն է 
թողել անապատական կյանք վարողներից Գինդ անվամբ հոգևորականի և նրա ա– 
շակերտների բնակության, կենցաղի, հագուկապի մասին. «Նրանք հրաժարվել էին 
աշխարհից և բնակում էին անապատներում, հաստատվելով քարանձավներում, այ¬ 
րերում ն երկրի ծերպերում մի զգեստ ունեին նրանք, շրջում էին բոպիկ ոտներով, 
զգաստ կյանք էին վարում, կերակրվում էին խոտերով, ընդեդեններոփ արմատնե¬ 
րով, գազանների նման շրջում էին լեոներում, մաշկերով և այծի մորթերով ծածկված, 
նեղվում, տառապում, չարչարվում էին, անապատում մոլորված ենթարկվում էին 
ցրտի ն տոթի, քաղցի ն ծարավի ՝ աստծո սիրո համար» (VIդպր., գլ. ԺԶ, էջ 415)։ 

Երկում հատուկ վկայություն կա անապատականների բնակության տեղերի մա¬ 
սին. «...թռչունների երամների նման նրանք բնակվում էին ժայռերի ծակերում, քա¬ 
րանձավների ծերպերում, առանց գույքի և ստացվածքի, առանց խնամքի և դարմա¬ 
նի, մարմնի մասին ամենևին չհոգալով» (VI դպր., գլ. ԺԶ, էջ 415)։ Այդ նույն կերպ 
մատնանշում է հոգևորականների բնակության ՝ «գետնի մեջ փորված խցիկ» բնակա¬ 
րանը։ Պատմիչը գրում է, թե գետնի մեջ փորված բնակության խցիկի մեջ էր ապրում 
սուրբ Դանիելը, որտեղից էլ կատարում էր իր տեսչական այցելությունները 
(III դպր., գլ. ԺԴ, էջ 63)։ Հիշատակված է Գրիգոր Լուսավորիչի բնակված տեղը՝ 


20 Տե ս Հր. Աճաոյան. Հայերեն արմատական բառարան, հ. II, էջ 403։ 

21 Տե ս Ռ. Նահապետյան. Աղձնիքահայերի ընտանիքը ե ընտանեկան ծիսակարգը (պատմաազ– 
գագրական ոաումնասիրություն), Երևան, 2004, էջ 53։ 

Ազգագրական տեղեկություններ Բուզանդի «ձայոց պատմություն» երկում 

Եփրաւռ գետի ակունքները, ժայռերի խորշերը (VIդպր. գլ. ԺԶ, էջ 415)։ 

Ակնարկներ կան զինվորական կացարան-վրանների մասին։ Արշակ IIթագավո¬ 
րի զորանոցները նա այսպես է նկարագրել. «Գնում տեսնում էին, որ զորանոցը դա¬ 
տարկ էր, մեջը մարդ չկար, որովհետև (զորքերը) թոդել էին իրենց խորաններն ու 
վրանները, հովանոցներն ու սրահակները, բազմոցներն ու անկոդինները, կահկա– 
րասիքը ե սարքերը, մինչն անգամ իրենց գանձերը» (IV դպր., գլ. Ի, էջ 211)։ 
Պատմագիրը, ցավոք, շատ հակիրճ է անդրադարձել արքունական պալատի և այլ 
շինությունների կաոուցվածքին, տեսքին։ Միայն մեկ անգամ հիշատակում է, թե 
«Պապ թագավորի տան նրբանցքը երկայն էր և լույսի համար շատ երդիկներ ուներ» 
(Vդպր., գլ. Զ, էջ 313)։ Գուցե արքայական պալատի երդիկավոր երկայն նրբանցքն է 
նկատի ունեցել անվանի ճարտարապետ Ռաֆայել Իսրայեըանը, որ Ազգագրության 
պետական թանգարանի (Սարդարապատ) շենքի լուսավորությունը իրականացրել է 
նմանատիպ երդիկներով։ Երկայն նրբանցքից բացվում էր սեղանատան դուռը, հ ա– 
ոանձին դոնով՝ հանդերձատունը, որտեղ կատարվում էր թագավորների թագադ¬ 
րությունը (Vդպր., գլ. Զ, էջ 315)։ 

Բուզանդը հանգամանորեն ներկայացնում է արքունի և նախարարական տների 
կահույքի տեսակները, պետական դրոշները, նշանները, պատիվները։ Նա հիշատա¬ 
կում է «արքունական գահույք»–ի (գահի) մասին. «Նրան վՆեըսես Մեծին)հիրավիրեց 
էՊապ թագավորը) իր ապարանքը Եկեդյաց գավառի 1սախ ավանում նրա համար 
ընթրիք պատրաստեց, աստծու մարդուն աղաչեց, որ արքունական գահույքը բազմի» 
(Vդպր., գլ. ԻԳ, էջ 331)։ Մի այլ տեղ ներկայացված է «տախտ գահուն», այսինքն ՝ ե– 
ոակոդմթիկնակներով, գորգերով ու բարձերով թախտ-գահավորակներ, որ հայոց 
կենցաղում պահպանվեց մինչև անգամXXդարի 50-ական թվականները։ 

Բուզանդն ակնարկներ ունի վաղ միջնադարյան Հայաստանում վերնատների գո¬ 
յության վերաբերյալ, «...վայ նրան, որ տուն է շինում ոչ արդարությամբ ե վեբնա¬ 
հարկ է կաոուցանում՝ ոչ իրավունքով»։ հ՛ոսվում է նան բազմահարկ, գեղեցիկ ու մե¬ 
ծամեծ տների գոյության մասին (IVդպր., գ. ԺԳ, էջ 177)։ 

Պատմության մեջ խոսք կա նան զորքերի ձմեռանոց-բնակավայրերի մասին, ինչ¬ 
պես, օրինակ, երկրի հարավային ներքին գավառներում, մասնավորապես, պատմա¬ 
կան Ադձնիք նահանգի Անգեդտուն գավառում (IVդպր., գլ. ԻԳ, էջ 219)։ Մեծաքա¬ 
նակ զորք մի տեղում երկար ժամանակ պահելու համար պահանջվում էր զգալի քա¬ 
նակությամբ մթերք, որ Հայաստանում հարմար ճանապարհների և փոխադրության 
միջոցների բացակայության պատճառով դժվար էր հայթայթել։ Ուստի զորքն այնպի¬ 
սի տեղում էին պահում, որտեղ մթերքն առատ էր կամ որտեղ նա¬ 
խօրոք ամբարված էր բավականաչափ մթերք։ Այդպիսի ձմեռանոց բնակավայ¬ 
րերը հատկապես անհրաժեշտ էին հեծելազորին։ Որովհետն անկարելի էր հարյու¬ 
րավոր փթերով խոտ կուտակել ե փոխադրել հեծելազորի կանգն ա 
տեղերը, ուստի ավելի հարմար էին գտնում հեծելազորը ձմեռվա ամիսներին տա¬ 
նել այնպիսի տաք վայրեր, որտեղ ձիերը կարողանային դաշտերում արածել։ 

Պատմիչն այդ տեղերը կոչել է «համբարանոցներ» ՝ ամբար, շտեմարան նշանակութ¬ 
յամբ։ Այդպիսի մի շտեմարան էր նաև Արշարունյաց գավառը, ուր Արշակ IIհրամա¬ 
նով կառուցվեց Ար տազերս ամրոցը, որին հատկացվեց նշված գավառը «իբրև համ¬ 
բարանոց՝ ուտելիքի համար, որովհետև այդ բերդը շատ ամուր էր» (IVդպր., գլ. Դ, էջ 
203)։ 

Նկատենք, որ հայ այլ մատենագիրների կողմից որպես այդպիսի ձմեռանոցներ 
կամ հեծելազորի կայաններ («կայանք զօրացն») են հիշատակվում՝ Արարատյան 
դաշտավայրում հատկապես Դառնին, Արաաշատի շրջակայքը, Երամոնսը, Օրակա¬ 
նը, Արմավիրը, Ցոլակեըտը, Արագածոտնում՝ Դուաշ (այժմ՝ Դոշ) ավանը, Արուճը, 
Աշնակը, նաև Ուտիքի որոշակի շրջաններ, Դրասխանակերաը, Վարդանաշատը, 
Փառախորը, Սարդյանքը, նաև Լոռվա, Սյունիքի, Տուարածաաավւի, Վասպուրակա– 
նի, Բարձր Հայքի և այլ շրջանների սիզավետ շատ արոտավայրեր 22 ։ 

Բուզանդի երկումբավական հիշատակություններ կան եկեղեցական շինարարու¬ 
թյան մասին։ Այսպես, «Աշտիշասաւմ էր, որ աոաջին անգամ եկեղեցի էր շինված, ո– 
րովհեաև նա էր Հայաստանի մայր եկեղեցին և նախնյաց եկեղեցական ժոդովների 
ժողովատեղը» (IVդպր. գլ. Դ, էջ 119)։ Ներսես Մեծի օրոք շինվում էին ավերված եկե¬ 
ղեցիները, վերականգվում էին կործանված սեղանները 23 (IV դպր., գլ. Դ, էջ 117)։ 
Պատմիչը հիացմունքով է գրում Վրթանեսի որդի ՝ Հուսիկի եղբոր ՝ Գրիգորիս եպիս¬ 
կոպոսի շինարարական գործունեության մասին։ Վերջինս «Վրաց և Աղվանից կող¬ 
մերի կաթողիկոսն էր. երբ սա իր պաշտոնն ընդունեց ՝ դեռ մանուկ հասակում շինեց 
և նորոգեց այն կողմերի բոլոր եկեղեցիները, մինչև Ատը պտտականի կողմերի գա¬ 
վառները» (IIIդպր., գլ. Գ, էջ 25)։ 

2.3. Ուտեստ։ Բուզանդը «յուտեստ» ձևով է գործածում «սնունդ» բառը (IVդպր., գլ. 
ԻԳ, էջ 213)։ Նա մի առիթով հիշատակում է մրգաաեսակների և բոսաանային մշա¬ 
կաբույսերի մասին։ Պարսից շահին բազմաթիվ ծառայություններ մատուցելու դի¬ 
մաց Դրասաամաաին ՝ քուշանների դեմ պատերազմի ժամանակ Շապուհ արքային 
մահից փրկած, մեծամեծ քաջություններ կատարած հայ զորավարին, իրավունք է 
տրվել այցելել բանտարկված Արշակ արքային և ուտելիքներով ճոխ հյուրասիրել։ 
Պատմիչը գրում է. «...նրան բազմեցրեց, նրա առաջ թագավորավայել ընթրիք դրեց, 
գինի դրեց առաջը, ինչպես թագավորների կարգն էր, նրան զվարթացրեց, մխիթարեց 
և նվագարաններով ուրախացնում էր»։ «Երբ աղանդերի (դեսերտի) հերթը հասավ, 
նրա առաջ դրին միրգ ֊խնձոր, վարունգ և ամիճ, ու դանակ տվին, որպեսզի կարի և 
ուտի ինչպես կամենում է» (Vդպր., գլ. է, էջ 319)։ Հիշատակված ամիճը որսի մսից 
պատրաստված ուտելիք էր։ Բուզանդը հավաստում է, որ ընթրիքին անապակ գինի 
ճարակելը սովորույթ էր ազնվականության համար (Vդպր., գլ. ԻԴ, էջ 331)։ Մեկ այլ 
տեղում պատմիչը գրում է, որ հյուրընկալությունների ժամանակ կազմակերպված 
ճաշկերույթին պարտադիր մատուցվում էր ընտիր գինի, իսկ հյուրասիրությունն էլ 
ուղեկցվում էր գուսանների երգասացությամբ և զվարճություններով (Vդպր., գլ. ԼԲ, 


22 Տե ս Եղիշե. Հասն Վարդանալ և Հայոց պատերազմին. Երևան, 1957, էջ 78-80։ 

23 եսոսքը քրիստոնեական տաճարներումբեմի վրա կառուցված բարձր ու անշարժ սեղանի մասին է, 
որի վրա քահանան պատարագ էր մատուցում։ Այն ծառայում էր նաև իբրև զոհեր մատուցելու 
հարմարանք ՝ զոհարան (տե ս ժամանակակից հայոց լեզվի բացատրական բառարան, հ. IV (3-Ֆ), 
Երևան, 1980, էջ 284)։ 



Ազգագրական տեղեկություններ Բուզանդի «ձայոց պատմություն» երկում 103 

էջ 355, 361)։ Ըստ Բուզանդի ՝ Ներսես Մեծի հետ աղքատները միշտ ուրախանում 
էին. «իր (Ներսես Մեծի) սեղանատունն ու սեղանը միշտ բաց էին աղքատների ՝ օ– 
տարականների ն հյուրերի համար» (IVդպր., գլ. Դ, էջ 123)։ 

Ի դեպ, մի այլ առիթով հիշատակվում է բարձրաոտ ճաշի սեղան, որ բացառիկ 
վկայություն է, քանզի վաղ միջնադարում ճաշի սեղանի առկայության հիշատակութ¬ 
յուն գրեթե չունենք. «Նրանք (Հուսիկ կաթողիկոսի երկու զավակները) Պապն ու Մ֊ 
թանազինեսը եպիսկոպոսանոցում նստած ուտում խմում էին, ուրախություն էին ա– 
նում (անառակ պահվածքի համար)՝ տիրոջ կամքով սպանվում են ե ճաշի սեղանի 
տակ ընկած մնացին» (III դպր., զլ. ԺԹ, էջ 77)։ Հիշատակվում են նան ուտելիքների 
ամբարման համար գործածված կճուճներ, ամաններ, մառանի կարասներ (IVդպր., 
զլ. ԺԲ, էջ 171)։ ժլատ տեղեկություններ կան նան ճգնավորի կյանք վարող կրոնա¬ 
վորների միայն բանջարեղեններով, արմտիքներով ու խոտաբույսերով կերակրվելու 
մասին (IIIդպր., զլ. ԺԴ, էջ 61)։ 

Այսպիսով՝ Փավստոս Բուզանդի երկում գրանցված են ազգագրական ակնարկ¬ 
ներ վաղ միջնադարյան հայության տնտեսական կենցաղի հ նյութական մշակույթի 
ամենաբազմազան ու տարաբնույթ կողմերի վերաբերյալ։ Դրանք աոաջին անգամ են 
դրվում գիտական շրջանառության մեջ հ ունեն աղբյուրագիտական կարհոր նշանա¬ 
կություն։ 


Յ՚աօրԲճփւատօւատ շտտ/յտոաւ 8 «աււօԲաւ ճԲա։աա» ոճտօրօշճ տ^յ աըճ 

բճփաճ ոճրճոտսա 

Բ 6 3 տ 1» 6 

մօղօբաՅւղււտօտ տ «Աշւօբոո ճբատուա» ոշւօբաա V տ. 11330X003 Տ^ՅՅո/պ ՅւոօրբՅՓ 11 ՝ 1601 ® 16 օտտոտաա օւ– 
ււօշյււօւ ճ տտոտաոօ Ճ03>աօւտ3, օբաոաՅո,աւ 6նոյ, ճ բ33ա>™ օւօբօատւ» յ\աւ6բւայււ>ոօո ճյաււպա Յբաա տ բՅո– 
ոօյ\ւ օբօտււօտօւէօտւտ. Յւււ օտտոտոաւ տտօ#>ււօւ տ ոտ)աա>ա օմօբօւ տոօբտււօ ո ւաօաւ ՏՅտւաօօ ոօւօաաճօտօ^ոօօ– 
Ճ06 ՅՈՅՈ6ՈՈ6. 


եւաօօմ^Բաօ ւԻքեօւաճոօԻք ա Բճմտւօտ 8Սճ/\\ ։ օ՝տ ԲՒրւճ ատւ՚ՕԲր օբ ճւատԻմճ” 

ԲՃԲ1Ճ ԻքճԱՃԲՄԱքճԻք 
Տսաատր յ 

ՏէհոօշրՅբհւօ տքօրտտմօո բրօտտոէտճ տ “Բհօ Բւտէօր^ օք ճրատոա” էհտ 5էհ օշոէայ հւտէօրաո Բ^տէօտ 6ս23ոճ, 
օօոօտրոտ էհտ տօօոօոպ, էհտ օրքՅաշՅէաո օք 6V6րՅ'ճ^)' նետ, ՃՄ&րտոէ ոտբտօէտ օք տոէ6րւո1 օսնսրտ օք ճրտշաօոտ տ էհտ 
Տա՛ղ եքւժճւտ Բհւտ աքօրոաէաո ւտ տ էհտ տօԽոէմւօ օւրօսԱէւօո քօր էհտ Թրտէ մրոտ տոմ ւտ օք §րտ&է տւբօրէտոօտ քօր 

տօսրօտ տէսմյւ 



